Document ID: 32004R0037

32004R0037
L 006/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 37/2004 НА КОМИСИЯТА
от 9 януари 2004 година
за изменение на Регламент (ЕО) № 747/2001 на Съвета по отношение на тарифните квоти на Общността и референтни количества за някои селскостопански продукти с произход от Мароко
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на Регламенти (ЕО) № 1981/94 и (ЕО) № 934/95 (1), и по-специално член 5, параграф 1, буква б) от него,
като има предвид, че:
(1)
Споразумение под формата на размяна на писма е сключено на 22 декември 2003 г. между Европейската общност и Кралство Мароко, което се отнася до реципрочни мерки за либерализация и заменяне на Протоколи 1 и 3 към Споразумението за асоцииране ЕО-Мароко. Това ново споразумение се прилага от 1 януари 2004 г. с изключение на членове 2, 4 и 5 от новия селскостопански Протокол 1, наричан по-нататък „новия Протокол 1“, свързан с разпоредбите, прилагани за внос в Общността на селскостопански продукти с произход от Мароко. Тези членове се прилагат от 1 октомври 2003 г. по отношение на концесиите предвидени за домати.
(2)
Новият Протокол 1 предвижда нови тарифни концесии и промени в съществуващите концесии, установени в приложение II към Регламент (ЕО) № 747/2001, някои от които попадат в тарифни квоти на Общността и референтни количества.
(3)
За някои селскостопански продукти, за които съществуващите тарифни отстъпки се прилагат в рамките на указани количества, новият Протокол 1 предвижда освобождаване от мита в рамките на тарифни квоти или освобождаване от мита за неограничени количества.
(4)
За прилагането на тарифните отстъпки, предвидени в новия Протокол 1, е необходимо да се измени Регламент (ЕО) № 747/2001.
(5)
С цел да се изчислят тарифни квоти за първата година от прилагане трябва да се предвиди че, с изключение на доматите с код по КН 0702 00 00, където периодът на квотата започва преди датата, на която новото Споразумение влиза в сила, количествата по тарифните квоти трябва да се намалят пропорционално на тази част от периода, която вече е изтекла преди тази дата.
(6)
За да се опрости управлението на някои съществуващи тарифни квоти, предвидени в Регламент (ЕО) № 747/2001, количествата, снасяни в рамката на тези квоти, се вземат под внимание за облагане на тарифните квоти, отворени в съответствие с Регламент (ЕО) № 747/2001, както е изменен с настоящия регламент.
(7)
Новото споразумение предвижда тарифните квоти за пресни или охладени домати да се прилагат от 1 октомври 2003 г. Количествата, пуснати в свободно обращение в Общността от 1 октомври 2003 г. с ползата от съществуващите тарифни квоти за пресни или охладени домати съгласно Регламент (ЕО) № 747/2001, се вземат под внимание за облагане на тарифните квоти, отворени в съответствие с Регламент (ЕО) № 747/2001, както е изменен с настоящия регламент.
(8)
Съгласно новия протокол размерът на допълнителната тарифна квота за пресни и охладени домати, която се прилага от 1 ноември до 31 май, ще зависи всяка година от общия обем домати с произход от Мароко, пуснати в обращение в Общността през предходния период от 1 октомври до 31 май. Следователно Комисията преди 1 ноември преразглежда обемите, пуснати в свободно обръщение по време на предходния период от 1 октомври до 31 май, и приема мерки за приложение на необходимото пригаждане на обема на допълнителната тарифна квота.
(9)
За тарифните квоти за пресни или охладени домати трябва да се предвиди в съответствие с новия Протокол 1 през всеки сезон на вноса от 1 октомври до 31 май неизползваните количества от месечните квоти могат да се трансформират на две специфични дати към допълнителна тарифна квота, която се прилага в този сезон на вноса.
(10)
В съответствие с новия Протокол 1 обемите на тарифни квоти за някои продукти се завишават от 1 януари 2004 г. до 1 януари 2007 г. на основата на четири годишни и равни части, всяка от които отговаря на 3 % от тези обеми.
(11)
Тъй като разпоредбите, предвидени в настоящия регламент, се прилагат от датата на приложение на новото споразумение, целесъобразно е настоящият регламент да влезе в сила колкото се може по-бързо.
(12)
Мерките, предвидени в настоящия регламент, са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 747/2001 се изменя, както следва:
1.
Добавя се следният член 3а:
„Член 3а
Специални разпоредби за тарифните квоти за домати с произход от Мароко
За домати от код по КН 0702 00 00, пуснати в свободно обращение през всеки период от 1 октомври до 31 май (наричан „сезон на вноса“), тегления от месечните тарифни квоти, прилагани съгласно заповед № 09.1104 от 1 октомври до 31 декември и респективно от 1 януари до 31 март, се прекратяват всяка година на 15 януари и на втория работен ден на Комисията след 1 април. На следващия работен ден на Комисията, службите на Комисията определят неизползваната част от всяка от тези тарифни квоти и ги правят достъпни в рамките на допълнителната тарифна квота, която се прилага през този сезон на вноса с кодов номер 09.1112.
От датите, на които месечните тарифни квоти са спрени нататък, тегления с обратна сила от която и да е от спрените месечни тарифни квоти и всяко последващо връщане към неизползвани обеми, от които и да е месечни тарифни квоти, ще се прави от допълнителната квота, която се прилага за този сезон на вноса.“
2.
Приложение II се заменя с текста, предвиден в приложението към настоящия регламент.
Член 2
1. За периода на квотата, все още отворена на 1 януари 2004, количествата, които вследствие от Регламент (ЕО) № 747/2001, са пуснати в свободно обращение в Общността в рамките на тарифни квоти с поредни номера 09.1115, 09.1122, 09.1130, 09.1133, 09.1135, 09.1136 и 09.1137 се вземат под внимание при облагане на съответните тарифни квоти, посочени в приложение II от Регламент (ЕО) № 747/2001, изменен с настоящия регламент.
2. Количествата домати от код по КН 0702 00 00, които вследствие от Регламент (ЕО) № 747/2001, са пуснати в свободно обращение в Общността от 1 октомври 2003 г. в рамките на тарифните квоти с поредни номера 09.1116, 09.1189 и 09.1190, се вземат под внимание при облагане на съответните тарифни квоти за тези продукти от тази дата в съответствие с приложение II към Регламент (ЕО) № 747/2001, изменен с настоящия регламент.
Член 3
Настоящият регламент влиза в сила в деня на неговото публикуване в Официален вестник на Европейския съюз.
Той се прилага от 1 януари 2004 г. с изключение на тарифните квоти, показани в трети и четвърти параграф.
Тарифните квоти пореден № 09.1104 за домати от код по КН 0702 00 00 ще се прилагат от 1 октомври 2003 г.
Тарифните квоти пореден № 09.1112 за домати от код по КН 0702 00 00 се прилагат от 1 ноември 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел 9 януари 2004 година.

Labels: 3
18
6